ddrg/super_eurlex huggingface dataset:
P.

der henviser til, at begrebet officielt bekræftet dokument ikke eksisterer i retsordener baseret på »common law«, herunder navnlig i engelsk og walisisk ret, og heller ikke i de nordiske lande; der henviser til, at der i England og Wales findes advokater (solicitors), der virker som offentlige notarer, samt en profession som notar (scrivener notaries), men at disse jurister ikke kan udstede officielt bekræftede dokumenter og udelukkende er beføjede til at attestere underskrifternes rigtighed, og at det derfor ved vedtagelsen af enhver lovgivning vedrørende europæiske officielt bekræftede dokumenter er nødvendigt at træffe foranstaltninger for at undgå enhver risiko for forveksling i forbindelse hermed; der henviser til, at der følgelig bør træffes alle nødvendige forholdsregler for at undgå, at det i de lande, hvor borgerne ikke kan få udstedt officielt bekræftede dokumenter, bliver muligt at anvende sådanne former for dokumenter til at omgå de procedurer, der er fastsat i retsordenen i de nævnte lande (f.eks. en attesteringsprocedure); der desuden henviser til, at Kommissionen bør iværksætte en oplysningskampagne rettet mod juridiske kredse i de lande, hvor der ikke eksisterer officielt bekræftede dokumenter, for at skabe forståelse for denne type dokumenter, og at alt bør sættes ind på at sikre, at juridiske kredse i lande med »common law« får kendskab til det arbejde, der udføres af en myndighedsperson i lande med civilretlige systemer, og til de eventuelle fordele — navnlig i form af retssikkerhed — som deres klienter vil kunne få ved at anvende officielt bekræftede dokumenter i forbindelse med de transaktioner, som de måtte ønske at udføre i de lande, hvor denne form for dokumenter findes; der henviser til, at dette understreger, at der, som Parlamentets Retsudvalg allerede flere gang har givet udtryk for, er behov for at skabe transeuropæiske netværk bestående af praktiserende jurister, at udvikle kampagner, at udarbejde informationer og at oprette en fælles uddannelse, som Kommissionen opfordres til at fremme,
25.

er af den opfattelse, at man skal være mere opmærksom på retssager mod krigsforbrydere på distrikts- og kantonniveau for at afklare, hvorvidt og på hvilken måde sager skal fordeles mellem staten og retsmyndigheder på et lavere niveau, og for at sikre, at domstolene og anklagemyndigheden har passende ressourcer, at vidner har adgang til passende beskyttelse, at politi- og retssamarbejdet på tværs af grænserne styrkes, og den juridiske ramme på stats-, kanton- og lokalt plan harmoniseres; opfordrer Kommissionen og de vestlige Balkanlande til at handle for at sikre en markant forbedring af samarbejdet på regionalt og internationalt plan i denne forbindelse;
F.

der henviser til, at FN's mission i Den Demokratiske Republik Congo (MONUC) har et mandat, der bygger på kapitel VII i FN-pagten, og som giver MONUC tilladelse til at benytte alle nødvendige midler til at forhindre ethvert forsøg på magtanvendelse fra udenlandske eller congolesiske væbnede gruppers side, f.eks. ex-FAR- (tidligere medlemmer af Rwandas væbnede styrker) og Interahamwe-styrker, som vil kunne true den politiske proces, og til at beskytte civile, der er i overhængende fare for at blive udsat for fysisk vold,
43.

understreger, for så vidt angår afbødende foranstaltninger inden for rammerne af den globale klimaalliance, at de mindst udviklede lande og de små østater blandt udviklingslandene har behov for kapacitetsopbygning og teknisk støtte med henblik på at kunne til at øge deres deltagelse i mekanismen for bæredygtig udvikling; opfordrer også Kommissionen til aktivt at deltage i internationale klimaforhandlinger med målet om at styrke mekanismen for bæredygtig udvikling for at sikre additionalitet og sammenhæng med udviklings- og klimamålene; opfordrer endvidere Kommissionen til ikke kun at fokusere på mekanismen for bæredygtig udvikling som det ultimative politiske redskab, men også at sikre alternativ støtte til afbødende foranstaltninger, der er mere egnede til de fattigste lande, navnlig handling inden for arealanvendelse, skovbrug og teknologi til mindskning af CO2-udslip;
12.

er foruroliget over, at der ikke gøres en utvetydig indsats for at forhindre, at international støtte falder i hænderne på LRA, hvorved Joseph Kony får mulighed for at genopruste; opfordrer indtrængende til, at LRA's forsyningsnetværk sættes ud af kraft; opfordrer Sudans regering til at ophøre med at yde økonomisk og militær støtte til LRA;
28.

kræver effektive foranstaltninger til bekæmpelse af antibiotisk resistens, herunder foranstaltninger med henblik på at gøre antibiotika receptpligtige, retningslinjer for begrænsning af udskrivninger af recept på antibiotika, således at der kun sker udskrivning i tilfælde, hvor der virkelig er brug for et antibiotikum, bestræbelser på at forbedre markørtest for at tilskynde til en forsigtigere brug af antibiotika, og, hvis relevant, hygiejnekodekser; kræver, at der rettes særlig opmærksomhed mod meticillinresistent Staphylococcus aureus (MRSA)-bakterien; påpeger, at ECDC bør overvåge og evaluere anvendelsen af disse retningslinjer og kodekser;
b)

Kollegierne vil blive sammensat af repræsentanter for nationale tilsynsmyndigheder, som beskæftiger sig med tilsyn. Forordningen bør indeholde klare principper for de nationale tilsynsmyndigheder, der skal være repræsenteret i de obligatoriske kollegier, idet der tages hensyn til koncernens størrelse på markedet i en medlemsstat, omfanget af de grænseoverskridende operationer, omfanget og værdien af aktiverne for at afspejle betydningen af koncernens aktiviteter, og det sikres, at alle medlemsstater, hvori moderselskabet, datterselskaberne og betydelige filialer udøver virksomhed, vil være repræsenteret, og at der også tages hensyn til behovet for at inddrage tilsynsmyndigheder fra tredjelande, for så vidt det er rimeligt og praktisk muligt. Der bør tages særlig hensyn til de udfordringer, som tilsynsmyndighederne i hurtigt voksende økonomier er stillet over for. Den konsoliderende tilsynsmyndighed bør have fuld kontrol over processen i kollegiet for at opnå operationel integration, dvs. den konsoliderende tilsynsmyndighed skal være det centrale kontaktpunkt for den finansielle koncern, og sikre, at opgaver og beføjelser fordeles hensigtsmæssigt inden for kollegiet.
50.

mener, at et mærkningssystem for produkters vandforbrug som det, der allerede eksisterer for energieffektivitet, ville være et passende værktøj til opnåelse af et mere bæredygtigt vandforbrug, men understreger: a) at et sådant system bør være frivilligt, og b) at der bør tages højde for eksisterende mærker og mærkningssystemer for at undgå at forvirre forbrugerne med for mange oplysninger;
53.

håber, at EU kan spille en større rolle i forbindelse med at fremme et bedre samarbejde og en bedre koordination mellem arbejdstilsynene ved hjælp af forøgede økonomiske og teknologiske ressourcer hos tilsynsmyndighederne, ved at intensivere foranstaltninger, der gør det muligt for arbejdstilsynene at samarbejde, og ved at udarbejde ikt-systemer, som de kan anvende i fællesskab i overensstemmelse med databeskyttelseslovgivningen; opfordrer i denne forbindelse Kommissionen til at gennemføre en forundersøgelse af mulighederne for at etablere en form for permanent fællesskabsstruktur for samarbejde på tværs af grænserne, der kunne forene medlemsstaternes bestræbelser for at bekæmpe sort arbejde;
13.

opfordrer Rådet og Kommissionen til at tage yderligere skridt hen imod lempelse og liberalisering af visumprocedurerne for belarussiske borgere, da et sådant tiltag er afgørende for at kunne nå hovedmålet med EU's politik over for Belarus, nemlig at lette og styrke forbindelserne mellem borgerne i EU og Belarus og demokratisere landet; opfordrer dem i denne forbindelse indtrængende til at overveje muligheden for at sænke omkostningerne i forbindelse med visum for belarussiske borgere, der rejser ind i Schengenområdet, hvilket er den eneste måde at forhindre Belarus og dets borgere i at blive mere og mere isoleret; opfordrer de belarussiske myndigheder til at ophøre med at udstede udrejsevisa til deres borgere, især børn og studerende;
6.

opfordrer EU, USA og ligeledes G20 som nye store økonomiske aktører til at påtage sig deres ansvar under de igangværende forhandlinger, til fuldt ud at respektere Doharundens ånd og til at gøre deres yderste for at nå frem til en aftale hurtigst muligt; understreger endnu engang betydningen af, at der skelnes mellem udviklingslande og nye industrilande;
M.

der henviser til, at ændringerne i klimaforholdene i Arktis allerede er så alvorlige, at inuitterne f.eks. ikke længere kan jage på traditionel vis, eftersom isen er for tynd til at kunne bære deres slæder, og at der samtidig er fare for, at habitaterne for dyr såsom isbjørne, hvalrosser og ræve vil forsvinde,
12.

anmoder endelig Kommissionen om i ovennævnte konsekvensanalyse at tage hensyn til den almindelige holdning i transportsektoren, ifølge hvilken selvstændige chauffører bør inddrages, og mener, at det fra et juridisk synspunkt vil være yderst vanskeligt at definere begrebet falske selvstændige chauffører og træffe modforanstaltninger for ikke at nævne de praktiske og administrative vanskeligheder, som skal overvindes for at forhindre udbredt udnyttelse af dette begreb for at omgå arbejdstidsbegrænsningerne;
4.

mener, at overvågningsgruppen bør afspejle balancen mellem verdens vigtigste valutaområder, de kulturelle forskelle, interesserne i de udviklede økonomier og vækstøkonomierne og de internationale institutioner, som har regnskabspligt over for de offentlige myndigheder; mener endvidere, at gruppen bør spille en aktiv rolle ved at fremme gennemsigtigheden i regnskabsrapporteringen og udviklingen af velfungerende kapitalmarkeder, imødegå en procyklisk linje, sikre stabilitet på finansmarkederne samt forebygge systemiske risici; bemærker at Baselkomiteen on Banking Supervision bør inddrages i overvågningsgruppen og tilslutter sig forslaget om, at overvågningsgruppen allerede fra begyndelsen bør være sammensat af — det ansvarlige medlem af Kommissionen — formanden for International Organisation for Securities Commissions (IOSCO) udvalg for vækstøkonomierne — formanden for IOSCO's tekniske udvalg (eller næstformanden eller formanden for det udpegede sikkerhedsudvalg i de tilfælde, hvor formanden for det europæiske værdipapirtilsyn, den kommitterede i Japans Financial Service Agency (FSA) eller formanden for af US Securities and Exchange Commission (US SEC) ligeledes er formand for IOSCO's tekniske udvalg) — den kommitterede for Japans Financial Services Agency — formanden for US Securities and Exchange Commission og — formanden for Basel Committee on Banking Supervision;
25.

udtrykker sin dybe bekymring over de nylige angreb på kristne (heraf mange dalitter) i Orissa, særlig i Kandhamal-distriktet, og understreger behovet for omgående at sikre hjælp og støtte til ofrene, herunder kompensation til kirken for skader på dens ejendom og ligeledes til enkeltpersoner, hvis private ejendom er blevet beskadiget; opfordrer indtrængende myndighederne til at gøre det muligt at vende trygt tilbage for de personer, der var tvunget til at flygte fra deres landsbyer, og understreger behovet for, at alle tiltalte, herunder højtstående medlemmer af politiet, hurtigt stilles for en domstol; beklager drabene på mindst 35 mennesker, siden volden brød ud, og opfordrer delstatens myndigheder og de nationale myndigheder til at gøre deres yderste for, at det kristne mindretal ydes fuld beskyttelse;
3.

opfordrer til, at der gøres en konsekvent politisk indsats for at træffe konkrete foranstaltninger med henblik på at nedbringe efterspørgslen efter energi, fremme vedvarende energikilder og energieffektiviteten og tilstræbe en diversificeret energiforsyning samt for at mindske afhængigheden af importerede fossile brændstoffer; anser denne ændring for at være det mest hensigtsmæssige svar på de stigende energipriser, for at forbedre stabiliteten på energimarkederne, sikre forbrugerne langsigtede fordele og nå målene i FN's rammekonventionen om klimaændringer og den tilhørende Kyoto-protokol; tilslutter sig, at det er nødvendigt at følge disse strategiske foranstaltninger op ved at afsætte betydelige finansielle midler til forskning og udvikling;
24.

beklager, at borgerne stadig står over for mange forhindringer i forbindelse med den frie bevægelighed inden for det indre marked; bemærker i denne forbindelse, at 15 % af SOLVIT-sagerne, der blev behandlet i 2007, drejede sig om personers frie bevægelighed og EU-borgerskab; opfordrer derfor medlemsstaterne og Kommissionen til at øge indsatsen for at sikre personers frie bevægelighed; opfordrer navnlig medlemsstaterne til at oprette one-stop-shops for at hjælpe personer med alle retlige og praktiske spørgsmål, når de flytter inden for det indre marked; opfordrer også Kommissionen til at udvikle indikatorer, der skal medtages i resultattavlen, som måler hindringer for personers frie bevægelighed;
43.

understreger, at medlemsstaterne kan overveje teknologineutrale auktioner for at fordele frekvenser, der er frigivet som følge af digitaliseringsdividenden, og for at gøre det muligt at handle med dem; mener imidlertid, at denne procedure bør være i fuld overensstemmelse med ITU's bestemmelser vedrørende radiokommunikation, den nationale frekvensplanlægning og nationale politiske målsætninger for at undgå skadelig interferens mellem leverede tjenester; advarer mod opsplitning af frekvensområder, der fører til, at knappe ressourcer ikke udnyttes optimalt; opfordrer Kommissionen til at sikre, at en fremtidig koordineret frekvensplan ikke vil skabe nye hindringer for fremtidig innovation;
70.

understreger, at et bæredygtigt landbrug og udvikling af bjergområderne ikke kun er af betydning for befolkningen i disse særlige områder, men også for befolkningen i de tilgrænsende områder (f.eks. i lavlandet), og at EU-strategien for bjergområder også bør påvirke bæredygtigheden i disse områder, når det gælder vandforsyning, et stabilt miljø, biodiversitet, en afbalanceret befolkningsfordeling og kulturel mangfoldighed; opfordrer Kommissionen til ved fastlæggelsen af EU-strategien for bjergområder at undersøge, hvordan allerede eksisterende initiativer til integration af bjergområder og tilgrænsende områder med held kan indarbejdes i strategien;
B.

der henviser til, at COARM (Rådets arbejdsgruppe vedrørende konventionelle våben) for mere end tre år siden, nemlig den 30. juni 2005, på det tekniske plan godkendte ordlyden af den fælles holdning som et resultat af en grundig revision af EU's adfærdskodeks for våbeneksport med henblik på at omdanne kodeksen til et effektivt instrument til kontrol af våbeneksport, der foretages fra EU's territorium og af virksomheder i EU,
24.

mener, at gennemførelse i national ret bør overvåges på en seriøs og proaktiv måde for at undgå divergerende fortolkninger og overregulering (»gold-plating«); ønsker, at Kommissionen sammen med tilsynsførende og ekspertgrupper spiller en aktiv rolle i gennemførelsen på både fællesskabsplan og nationalt plan, eftersom en tidlig analyse kan forhindre forsinkelser og unødvendig belastning af virksomhederne; opfordrer Kommissionen til at undersøge, hvilke yderligere foranstaltninger der kan træffes for at undgå overregulering (»gold-plating«), herunder indførelse af en direkte søgsmålsret for borgerne; slår til lyd for, at der foretages »opfølgningskonsekvensanalyser« for at undersøge, hvordan beslutninger i realiteten gennemføres på nationalt og lokalt plan; støtter anvendelsen af forordninger som et stadig mere hensigtsmæssigt redskab; foreslår atter, at Parlamentet i nært samarbejde med sine nationale partnere indfører en egentlig overvågningsprocedure for gennemførelse af retsakter i national ret;
4.

mener, at den interinstitutionelle arbejdsgruppes arbejdsprogram bl.a. bør omfatte følgende punkter: — en redegørelse for de områder, der skal være fokus på i den horisontale evaluering, som Kommissionen skal foretage inden udgangen af 2009, — en fastlæggelse af objektive kriterier, der gør det muligt at evaluere behovet for agenturerne, idet der tages højde for alternative løsninger, — en regelmæssig, koordineret og konsekvent evaluering af agenturernes arbejde og resultater, herunder en ekstern evaluering, der navnlig bygger på cost-benefit-analyser, — en evaluering af, hvad der er mest omkostningseffektivt: løsningen med et agentur eller at Kommissionens tjenestegrene varetager de pågældende opgaver, — en evaluering af eventuelle mistede fordele som følge af, at visse aktiviteter udføres af reguleringsagenturer i stedet for af Kommissionens tjenestegrene, — foranstaltninger, der skal styrke agenturernes gennemsigtighed, navnlig via harmonisering af deres grundlæggende strukturelle karakteristika, — fastlæggelse af grænser for agenturernes uafhængighed og for kontrollen med dem, navnlig indhold og omfang af Kommissionens ansvar med hensyn til deres aktiviteter, idet der tages højde for, at omfanget af Kommissionens ansvar ikke kan række ud over omfanget af dens konkrete indflydelse på agenturernes aktiviteter, — udpegelsen af Rådets og Kommissionens repræsentanter i tilsynsorganerne for agenturerne og høring af kandidaterne i Europa-Parlamentets ansvarlige udvalg, — udpegelsen af agenturernes udøvende organer, navnlig deres direktører, og præcisering af Europa-Parlamentets rolle i den forbindelse, — behovet for en standardiseret tilgang blandt agenturerne med hensyn til præsentationen af deres aktiviteter i det pågældende finansår og af deres regnskaber og rapporter om budgetmæssig og økonomisk forvaltning, — et fast krav til alle agenturers direktører om, at de skal udfærdige og undertegne en revisionserklæring, hvori der om fornødent kan tages forbehold, — en harmoniseret model for alle agenturer og satellitorganer, der klart sondrer imellem: — en årsberetning, der er beregnet for en generel læserskare om organets aktiviteter, arbejde og resultater — finansieringsoversigter og en rapport om budgettets gennemførelse — en aktivitetsrapport af samme art som aktivitetsrapporterne fra Kommissionens generaldirektorater — en revisionserklæring, der undertegnes af det pågældende organs direktør sammen med eventuelle forbehold eller bemærkninger, som direktøren finder det på sin plads at gøre dechargemyndigheden opmærksom på, — fastlæggelse af principper for, om og i hvilken udstrækning gebyrer og betalinger bør indgå som finansieringskilde for agenturer, — løbende vurdering af, om eksisterende agenturer fortsat er nødvendige, samt fastlæggelse af kriterier for, hvornår et reguleringsagentur skal anses for at have opfyldt sit formål og kan afvikles;
30.

bifalder Rådets opfordring til at styrke og supplere kritisk infrastruktur; opfordrer Kommissionen til at implementere de transeuropæiske energinet og oprette en plan for prioriterede sammenkoblinger uden at negligere infrastrukturen og faciliteterne for modtagelse, genforgasning og opbevaring af flydende naturgas; bifalder den særlige opmærksomhed, der vises EU's isolerede regioner; understreger vigtigheden af en udbygning af den europæiske sammenkoblings- og netinfrastruktur med henblik på at få stadig større mængder offshore-vindenergi ud på markederne; konstaterer, at sammenkoblinger hen over landegrænser forudsætter særlige foranstaltninger, f.eks. privilegeret adgang til finansiering eller skattefritagelser; konstaterer, at etableringen af de manglende forbindelsesled i de transeuropæiske energinet vil forbedre forsyningssikkerheden og bidrage til færdiggørelsen af det indre marked;
1.

mener, at betingelserne for at træffe en beslutning endnu ikke er opfyldt, i betragtning af at der stadig mangler væsentlige oplysninger, og anmoder Kommissionen om inden udløbet af fristen på tre måneder at: — foretage en evaluering af indvirkningen for de grundlæggende rettigheder — høre EDPS, artikel 29-arbejdsgruppen og Agenturet for Grundlæggende Rettigheder — foretage en videnskabelig og lægelig undersøgelse af sådanne teknologiers mulige indvirkning på sundheden — foretage en økonomisk og kommerciel undersøgelse samt en cost-benefit-analyse af virkningerne;
27.

glæder sig derfor over Kommissionens erklæring af 3. april 2008, hvori den ikke blot forpligtede sig til fortsat at bekæmpe konkurrence baseret på lave sociale standarder, men også understregede, at retten til at udveksle tjenesteydelser ikke er i modstrid med og ikke på nogen måde er hævet over den grundlæggende strejkeret og retten til at melde sig ind i en fagforening; støtter omgående gennemførelse af Rådets konklusioner af 9. juni 2008 for at afhjælpe mangler i gennemførelsen, for at undgå yderligere problematiske situationer og overtrædelser og for at skabe det ønskede klima af gensidig tillid; opfordrer Kommissionen og medlemsstaterne til at fremme tættere samarbejde mellem medlemsstaterne, de nationale myndigheder og Kommissionen med hensyn til overvågning og udveksling af bedste praksis; mener, at dette vil være en effektiv måde at bekæmpe misbrug;
19.

henstiller på det kraftigste, at Kommissionen og medlemsstaterne inden for rammerne af FN og IMO aktivt støtter det initiativ, som fremmes af en række medlemsstater, om udvidelse af retten til forfølgelse til havs og i luften til også at omfatte territorialfarvande ud for kyststater, under forudsætning af at de berørte lande samtykker, samt udvikler en mekanisme til koordineret hjælp mod tilfælde af piratvirksomhed til søs; anmoder ligeledes Kommissionen og medlemsstaterne om at gøre en aktiv indsats for at sikre vedtagelsen af en ny FN-resolution, fordi resolution 1816 (2008) udløber den 2. december 2008;
9.

mener, at kvinder på Balkan, der har været ofre for krig, ikke længere bør betragtes alene som krigsofre, men snarere som aktører i stabiliseringsprocesser og konfliktløsning; understreger, at kvinder på Balkan generelt kun kan udfylde denne rolle, når de er ligeligt repræsenteret i den politiske og økonomiske beslutningstagning; glæder sig over indførelsen af kønskvoter og opfordrer de lande, der ikke allerede har gjort det, til at fremme den kvindelige repræsentation og, hvor det er nødvendigt, at anvende kvoterne effektivt i politiske partier og nationalforsamlinger, og opfordrer lande, der allerede har gjort det, til at fortsætte denne proces med det formål at give kvinderne mulighed for at deltage i det politiske liv og nedbringe deres underrepræsentation med henblik på at fjerne »glasloftet« én gang for alle, og gøre en aktiv indsats for at sikre, at kvinder og mænd lærer om og interesserer sig for medborgerskab fra en tidlig alder;
D.

der henviser til, at de venezuelanske myndigheder på arbitrær vis har udvist direktøren, José Miguel Vivanco, og vicedirektøren, Daniel Wilkinson, for ngo'en Human Rights Watch for the Americas, fra Venezuela, fordi de havde fremlagt en kritisk rapport om de offentlige frihedsrettigheder og respekten for menneskerettighederne i de ti år, hvor Hugo Chávez har været ved magten,
3.

opfordrer medlemsstaterne til fortsat at samarbejde aktivt og udveksle viden og erfaringer med de relevante EU-myndigheder og ngo’er for at forebygge og bekæmpe handel med børn og tilbyde passende behandling til ofre for denne handel;
24.

foreslår, med det formål at begrænse det antal klager, der indgives til Den Europæiske Ombudsmand uden at opfylde kravene for behandling, at denne tanke videreudvikles, og at der etableres en fælles hjemmeside for de europæiske institutioner for at hjælpe borgerne og henvise dem direkte til den institution, der er kompetent til at tage sig af deres klage;
2.

understreger behovet for, at medlemsstaterne fuldt ud støtter gennemførelsen af bestemmelserne i »Small Business Act«, for at de kan blive effektive, og opfordrer til, at konkrete tiltag gennemføres både på medlemsstaternes niveau og på regionalt niveau for at fuldstændiggøre de foranstaltninger, der er vedtaget på fælleskabsplan; anmoder derfor medlemsstaterne om at oplyse, hvordan og inden for hvilken tidsramme bestemmelserne i »Small Business Act« skal inkorporeres i de nationale rammebestemmelser;